Иван Вазов
Историята наша

chitanka.info

Историята наша е богата —

историята на новите ни дни, —

едва ли миру друга е позната

по толкоза бури, бездни, висини!

Какви преломи, трусове, преврати,

народе, преживя! Какви борби

отчаяни и устреми крилати

имà — какви нечувани съдби!

Дали по някакъв закон върховен

ти трябва в бури да растеш, вирейш?

Или живот пропуснат в сън вековен

решил си в кратък срок да изживейш?

1917

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.